Jetzt hät s Mami mir aber hüt morge e riiiiiiisigi Büchs Smarties zeiget - mmmmh, die sind denn fein. Sie hät gseit, für jedes Bisi und jede Gaggi chemi sones Smarties über. Juppiiii, bin sofort ufs WC. Leider isch au nach 15 min no nüt cho. s Mami isch denn chli gnervt gsi und hät gseit, ich cheng au spöter, wenn würkli en Bisi chem, wieder go anesitze. Aber ich han JETZT sones Smarties welle. Nach 20 Minute hät mich s Mami wieder vom WC obenabe zehrt und soöpis wie: so gahts ja au nöd.. gseit. Was jetzt?  Isch ebe irgendwie au nöd guet. S Mami hät mer denn mal nur Underhösli aagleit, will ich gseit han, ich sägi denn scho, wenn en Bisi chem. Hetti au gmacht. Aber es isch en Gaggi cho, und vo dem hät ja niemert öpis gseit... S Mami isch denn chli im rote Bereich gsi, liecht gnervt hät sie d Underhösli denn "entsorgt". Jetzt hani wieder Windle a. Leider hani aber au keis Smarties übercho. So fies! Jänu, mal luege, wer zerscht ufgitt... Ich bhalt oi ufem Laufende...